Liboldunol (Lagomorpha)

Liboldunol (Lagomorpha) tir tan moukolaf veem ( Mammalia pula ).

Gan Brandt bak 1855 taneon zo pimtayar.

 Pimtara 
 Pulara 
Liboldunol sotid moukol videyes va konaka taneakafa kira is mevoneyes va tazuk is bevulara kalvekafa gu anameda groparuyusa darpe towara nekev savsapafa xanta is mantapafa amuzewera.

 Irubaxo 
Liboldunol koe cugkota azekafa tawova ( lodamon poke miduxo ) is dere toaala is noon miduna vema irubad. Koe meftavafa anameda dere blid.

 Kira 
Liboldunol sotid sidaf sulem mialukon lumkiraf, dem froxaf tazuk. Va takama is itapeem is abrotcaf oblakeem is radimef bewapeem kalvekaf gu vultera is grablura sodid. Sinafa dofa kira sotir tigira ke balemoya zaeiskafa sebada bene ticef prijust is toloya abduefa logijafa talga isu toloya radimefa lopinafa ; ison liboldunol va myast somedir.

 Nazbalkera 
Pofa nazbareka sonover da bat sulem va yona sanelia nekev dat wivgusik jontikote tazukad. Sinafa urimafa nazbalkera tir nope medocafa nazbalkera nekina gan walikrara. Ikrafa lukruca dere sotir abditcafa is ocaga tir trelapafa.

 Malestura 
Malestus ord ke liboldunol nelkon tir ruxatoraf.

 Vexala dem yaseem 
Sedme Mammal Species of the World (siatos ke 2005), bat veem vas 3 yasa ruldar :
 Kuzol (Ochotonidae) (Thomas, 1896)
 † Kuzol (Prolagidae) (Gureev, 1964)
 Libol (Leporidae) (Fischer, 1817)

 Pulasa vuestexa is xantaza 
 (en) vuest- : Mammal Species of the World (v- 3, 2005) : LAGOMORPHA (Brandt, 1855)
 (en) vuest- : CITES : LAGOMORPHA
 (en) vuest- : UICN : veem LAGOMORPHA (Brandt, 1855)
 (en, fr) vuest- : ITIS : LAGOMORPHA (Brandt, 1855)
 (en) vuest- : Tree of Life Web Project : LAGOMORPHA
 (en) vuest- : Catalogue of Life : LAGOMORPHA (Brandt, 1855)
 (en) vuest- : Paleobiology Database : LAGOMORPHA (Brandt, 1855)
 (en) vuest- : Animal Diversity Web : LAGOMORPHA
 (en) vuest- : NCBI : LAGOMORPHA
 Ara vuestexa 
 Liboldunol (Lagomorpha) dene Wikispecies

 Kotavafa vuestesa xantaza 
 Kotava winugaf moukolaf ravlemak (Kotava, Latinava, 2019)

Liboldunol (Lagomorpha)
Liboldunol (Lagomorpha)
Liboldunol (Lagomorpha)